Diari Oficial de la Generalitat Valenciana


Sumari del DOGV 4721, del 29-03-2004 (2004/2561)

Informació pública de l'alternativa tècnica de programa d'actuació integrada per a l'àmbit del sector 2 del Pla General d'Ordenació Urbana.
-------------------------------------------------------------------------------------------------------------------------------------------

### Dades del document

Número de DOGV
:   4721

Data del DOGV
:   29-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2561


Organisme emissor
:   Ajuntament de Massalfassar

Tipus de document
:   Anunci

Informació pública de l'alternativa tècnica de programa d'actuació integrada per a l'àmbit del sector 2 del Pla General d'Ordenació Urbana. [2004/Q2561]
  
En data 7 d'agost de 2003, es va publicar en el Diari Oficial de la Generalitat Valenciana número 4.561, per a exposar-la al públic, l'alternativa tècnica de programa d'actuació integrada formulada per Rafael de los Reyes Lirio Matamales, en nom i representació de la mercantil CGL Asociados, SL, per a l'àmbit del sector 2 del Pla General d'Ordenació Urbana de Massalfassar, el qual té una superfície de 72.506,01 metres quadrats i les següents confrontacions: nord, Blasco Ibáñez (unitats d'execució 1 i 3 del sòl urbà) i part posterior d'habitatges unifamiliars amb accés des del carrer de Faura; sud, terme municipal d'Albuixech; est, sòl no urbanitzable; i oest, carrer existent i camí de Meliana a Massalfassar. L'alternativa tècnica s'integra, a més de la corresponent memòria, també de pla parcial i d'avantprojecte d'urbanització.
  
En data 25 de setembre de 2003, es va presentar per part d'Andrés Selma Magdalena, en nom i representació de Zonario, SL, i per part de Federico García Blasco, en nom i representació de l'Agrupació d'Interés Urbanístic Sector número 2 Residencial de Massalfassar (reg. ent. núm. 884 i 885) sengles alternatives tècniques en competència, que concorren sobre el mateix àmbit, i es conformen, a més de la memòria i l'avantprojecte d'urbanització, també amb projectes d'homologació modificativa sectorial, pla parcial i estudi d'impacte ambiental (per raó la reclassificació del sòl no urbanitzable) ?la primera d'elles?, i només amb pla parcial ?la segona.
  
Els continguts modificatius de les normes subsidiàries del planejament de Massalfassar que té l'alternativa tècnica presentada per Zonario, SL, imposen, en virtut del que disposa la disposició transitòria primera, apartat 2.a, i en els articles 55.1 i 38.2.a de la Llei 6/1994, de la Generalitat Valenciana, la necessitat de sotmetre a informació pública complementària pel termini d'un mes els instruments urbanístics de l'alternativa tècnica de Zonario, SL, que formalitzen la modificació (homologació sectorial modificativa i pla parcial) als exclusius efectes de viabilitzar l'audiència i la participació pública en el procediment aprovatori de la modificació proposada; no, per tant, als de presentació de noves alternatives tècniques ni als de formulació de proposicions juridicoeconòmiques noves, atés que per a esta presentació ha proporcionat cobertura suficient la inicial exposició pública convocada, a l'empara dels articles 48.1.c i 46.4 de la Llei 6/1994, de la Generalitat Valenciana (anuncis inserits en el Diari Oficial de la Generalitat Valenciana núm. 4.561, de 7 d'agost de 2003, i al tauler d'anuncis de la corporació).
  
Durant el termini d'un mes, següent a la publicació del present anunci en el Diari Oficial de la Generalitat Valenciana, les persones interessades poden consultar, a les dependències administratives de l'Ajuntament de Massalfassar, situades a la plaça de l'Església, número 5, d'esta ciutat, l'exemplar dels projectes d'homologació sectorial modificativa i del pla parcial del sector 2 residencial de Massalfassar, amb l'estudi d'impacte ambiental, presentats per Zonario, SL, amb alternativa tècnica, i formular, davant del mateix ajuntament, en relació amb el seu contingut, les al·legacions que més els convinguen.